V.
Doložka finančných, ekonomických, environmentálnych vplyvov a vplyvov na zamestnanosť
1.	Nariadenie vlády o elektromagnetickej kompatibilite nebude mať svojim obsahom nároky na štátny rozpočet, ani na nárast zamestnancov štátnych rozpočtových a príspevkových organizácií, ani na rozpočet štátnych fondov, ani na rozpočty obcí a vyšších územných celkov, ani na rozpočty Sociálnej poisťovne, zdravotných poisťovní a Národného úradu práce, ani rozpočty Fondu národného majetku SR a Slovenského pozemkového fondu. Tieto otázky sa týkajú ako bežného rozpočtového roku tak aj dvoch nasledujúcich rokov.
2.	Nariadenie vlády o elektromagnetickej kompatibilite nebude mať dopad ani na životnú úroveň obyvateľov a zvyšovanie kvality života, hospodárenie podnikateľskej sféry a iných právnických osôb. Týmto nariadením sú vytvárané podmienky na rozvoj podnikateľských aktivít z hľadiska žiaduceho ekonomického rastu, nakoľko výrobky budú spĺňať podmienky uvedenia na trh v rámci Európskej únie čo je v súlade s prioritami a cieľmi hospodárskej politiky.
3.	Významný pozitívny vplyv bude mať na životné prostredie, nakoľko zabezpečí menej elektromagnetických emisii, ktoré v konečnom dôsledku nepriaznivo vplývajú ako na populáciu tak aj na životné prostredie ako také čo je v súlade s prioritami a cieľmi štátnej environmentálnej politiky.
4.	Nariadenie vlády taktiež nebude mať vplyv na zamestnanosť a tvorbu nových pracovných miest.